## NODARBINĀTĪBAS VALSTS AĢENTŪRA

## Iepirkums 8.2 panta kārtībā

„Kondicionieru iegāde un uzstādīšana”

(Iepirkuma identifikācijas numurs – NVA 2017/8)

IEPIRKUMA KOMISIJAS SĒDES PROTOKOLS Nr.6

2017.gada 26.maijā

K. Valdemāra ielā 38 k-1, Rīgā

**Darba kārtība:**

Iepirkuma “ Kondicionieru iegāde un uzstādīšana ”, identifikācijas numurs – NVA 2017/8, vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2016.gada 2.augusta rīkojumu Nr.225 “Par iepirkuma komisijas izveidi”.

Komisijas priekšsēdētājs: M.Rūtentāle

Komisijas locekļi: T.Hohlova

G.Čiževska

Sēdē nepiedalās: A.Rone

Komisijas sēdi vada: M.Rūtentāle

Protokolē: G.Čiževska

**Sēdes norise:**

1. Administratīvo resursu taupīšanas nolūkā komisija pieņem lēmumu iepirkuma priekšmeta 2. un 3.daļā turpināt vērtēt pretendenta, kura piedāvājums ir ar zemāko cenu šajās daļās, SIA “Inženiercentrs komforts” piedāvājuma atbilstību instrukcijas **III nodaļas *„Nosacījumi pretendenta dalībai iepirkumā un iesniedzamie dokumenti”***izvirzītajām prasībām:
   1. Saskaņā ar instrukcijas 34.punktu komisija pārbauda SIA “Inženiercentrs komforts” atbilstību Publisko iepirkuma likuma 8.2 panta piektajā daļā noteiktajām prasībām un konstatē, ka SIA “Inženiercentrs komforts” nav nodokļu (nodevu) parādi, kas kopsummā pārsniedz EUR 150,00 uz dienu kad paziņojums par līgumu publicēts Iepirkumu uzraudzības biroja mājas lapā, t.i., 2017.gada 28. februāri un uz dienu kad pieņemts lēmums par līguma slēgšanas tiesību piešķiršanu iepirkuma priekšmeta 2. un 3.daļā, t.i., 2017.gada 26.maijā, kā arī nav konstatēta pretendentu likvidācija, maksātnespēja un saimnieciskās darbības apturēšana (protokola 1.pielikums);
   2. Komisija konstatē, ka pretendentu SIA “Inženiercentrs komforts” pieredze atbilst instrukcijas 19.punkta prasībām;
   3. Komisija pārliecinās, ka pretendents SIA “Inženiercentrs komforts” iesniedzis speciālās atļaujas (licence) darbam ar aukstuma aģentiem, atbilstoši 2011.gada 12.jūlija Ministru kabineta noteikumiem Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” kopiju;
2. Komisija vērtē pretendenta iesniegto tehnisko piedāvājumu un publiski pieejamā datu bāzē pārbauda pretendenta SIA “Inženiercentrs komforts” iepirkuma priekšmeta 2.daļā piedāvātās iekārtas ELECTROLUX EACS/I-24HP/N3 un 3.daļā piedāvātās iekārtas ELECTROLUX EACS/I-12HP/N3 atbilstību tehniskās specifikācijas prasībām un konstatē, ka piedāvātās iekārtas atbilst instrukcijā izvirzītajām prasībām (protokola 2.pielikums).
3. Komisija, izvērtē aģentūras ar iepriekš noslēgtos līgumus par kondicionētāju uzstādīšanu, kā arī publiskajā datu bāzē pārliecinās, ka SIA “Inženiercentrs komforts” piedāvājums nav nepamatoti lēts.
4. Komisija nolemj līguma slēgšanas tiesības iepirkuma priekšmeta 2. un 3.daļā piešķirt SIA “Inženiercentrs komforts”, kura piedāvājums atbilst instrukcijas prasībām un ir ar zemāko cenu šajās iepirkuma priekšmeta daļās.
5. Komisija nolemj nepiešķirt līguma slēgšanas tiesības pretendentiem SIA “Latgales KS”, SIA “VEGA-1 Serviss”, SIA “Mare Verpete”, SIA “Certus”, SIA “Remce” un SIA “Jumis-HB” iepirkuma priekšmeta 2. un 3.daļā, jo iesniegtie piedāvājumi nav ar zemāko cenu konkrētajās iepirkuma priekšmeta daļās.
6. Komisija uzdod M.Rūtentālei trīs darba dienu laikā informēt visus pretendentus par iepirkuma rezultātu iepirkuma priekšmeta 2. un 3.daļā un ievietot informāciju aģentūras mājas lapā.

Protokola pielikumā:

1. Izdrukas no EIS uz četrām lapām.
2. Iekārtas tehniskās specifikācijas izdrukas no publiskās datu bāzes uz astoņām lapām.

M.Rūtentāle\_\_\_\_\_\_\_\_\_\_\_\_\_\_\_\_\_\_\_\_

T.Hohlova \_\_\_\_\_\_\_\_\_\_\_\_\_\_\_\_\_\_\_\_\_

G.Čiževska\_\_\_\_\_\_\_\_\_\_\_\_\_\_\_\_\_\_\_\_\_

*Protokolētājs: G.Čiževska* \_\_\_\_\_\_\_\_\_\_\_\_\_\_